**Урок беларускай літаратуры ў 7 класе.**

**Анатоль Вярцінскі. “Рэквіем па кожным чацвёртым”**

|  |  |
| --- | --- |
| https://content.schools.by/cache/e7/c1/e7c17796e988c7e393c1979fcf510044.jpg | ***Койдан Святлана Пятроўна,******настаўнік беларускай мовы і літаратуры******вышэйшай кваліфікацыйнай катэгорыі*** |

*У дадзенай распрацоўцы выкарыстоўваюцца кампетэнтнасна арыентаваныя заданні як адзін са спосабаў фарміравання ў вучняў ключавых*

*кампетэнцый пры вывучэнні беларускай літаратуры ў 7 класе.*

*Мэта ўрока: развіццѐ вобразнага ўяўлення вучняў пры ўспрыманні і*

*аналізе твораў патрыятычнай тэматыкі розных відаў мастацтва і*

*ўдасканалення ўмення узнаўляць іх пры дапамозе вобразнага слова.*

Задачы:

пашыраць веды пра творы патрыятычнай тэматыкі на прыкладзе “Рэквіем па кожным чацвёртым” А.Вярцінскага;

выпрацоўваць уменні вызначаць эпізоды, важныя для аналіза твора, даваць аргументаваную ацэнку з’явам і падзеям; удасканальваць уменне вучняў аналізаваць паэтычныя сюжэтныя творы (вызначаць тэму, мастацкую ідэю, пафас, асноўныя вобразы, сродкі мастацкага выяўлення, аўтарскую пазіцыю).

выхоўваць пачуццё гонару за гераічны подзвіг нашага народа ў гады Вялікай Айчыннай вайны, павагу да ветэранаў і да памяці пра мінулае, замацоўваць ў свядомасці вучняў адказнасць за будучыню Радзімы.

Абсталяванне: мультымедыйны праектар, партрэт А.Вярцінскага,

гуказапіс песні “Два полі” Эдуарда Ханка на словы А.Вярцінскага.

Тып урока: вывучэнне новага матэрыялу.

*Форма правядзення*: урок-памяць.

**Эпіграф:**

*Са мною памяць пра вайну.*

*Я з гэтай памяццю жыву…*

*На жаль, што з той вайны назад*

*Не ў кожны дом прыйшоў салдат…*

*(І. Лугаўцова)*

**Ход урока**

**І. Арыенціровачна-матывацыйны этап**

**1. Арганізацыйны момант.**

- Добры дзень, шаноўныя вучні! Вітаю вас усіх, жадаю плённай працы. Спадзяюся, што вы будзеце актыўнымі ўдзельнікамі і атрымаеце самыя высокія адзнакі.

**2.****Праверка дамашняга задання.**

На папярэдніх уроках мы з вамі разгарнулі, напэўна, самую жахлівую старонку нашай гісторыі – старонку Вялікай Айчыннай вайны.

- Мы вайны не бачылі. Але яна паўстае перад намі з карцін, кінафільмаў, кніг, шматлікіх помнікаў. Што ж такое вайна ў вашым разуменні? Якія асацыяцыі выклікае ў вас гэтае слова?

(Складаецца асацыяцый да слова “вайна” : страх, боль, смерць, страты, сіроцтва, нянавісць, голад, бежанства, слёзы, адчай; і да слова “мір”). Па варыянтах.

Чаму вы выбралі менавіта гэтыя колеры? У якім свеце вы хочаце жыць? Што нам патрэбна рабіць, каб мы жылі ў міры?

**3. Матывацыйны момант.**

*1.Аналіз эпіграфа да ўрока.*

*- А зараз звярніце, калі ласка, увагу на эпіграф, змешчаны на дошцы.*

*Давайце яго прачытаем.*

*Са мною памяць пра вайну.*

*Я з гэтай памяццю жыву…*

*На жаль, што з той вайны назад*

*Не ў кожны дом прыйшоў салдат… (І. Лугаўцова)*

– Як вы думаеце, аб чым пойдзе гаворка сёння на ўроку?

Як гэты эпіграф суадносіцца з творамі, якія мы прачыталі раней?

Што нам хацеў сказаць аўтар, якія напісаў гэтыя словы?

– Не, выратавальнікаў сваіх мы не маем права забываць.

Бо сваім нараджэннем пад мірным небам, шчасцем, усім, чым жывём і даражым, мы абавязаны ім – нашым салдатам, загінуўшым і жывым, стаўшым у цяжкі час заслонай на шляху ворага.

– Сёння наш урок – гэта даніна памяці тым, хто абараняў падчас Вялікай Айчыннай вайны нашу зямлю, наша неба, наша жыццё. Гэты ўрок яшчэ раз пакажа нам, што каб створыць мірную будучыню, трэба памятаць мінулае. Тэма “Рэквіем па кожным чацвёртым”.

*2. Фармуляванне разам з вучнямі мэт і задач урока.*

– Сёння мы звернімся да верша А.Вярцінскага “Рэквіем па кожным чацвертым”. Запішыце тэму ўрока ў сшыткі. Давайце акрэслім задачы нашага ўрока (дзеці ставяць задачы):

*- пазнаёміцца* і прааналізаваць верш А. Вярцінскага “Рэквіем па кожным чацветрым”;

- звярнуцца да іншых відаў мастацтва на дадзеную тэму;

*- развіваць* свае творчыя здольнасці.

**ІV. Пазнавальны этап.**

– Вытокі творчага светапогляду кожнага паэта – у яго біяграфіі і найперш у эмацыянальным вопыце дзяцінства. Вайну Анатоль Вярцінскі сустрэў дзесяцігадовым хлапчуком. Дзіцячая памяць захавала яе трагічныя малюнкі ўсё да самых драбніц. Яны засталіся ў сэрцы паэта на ўсё жыццё.

1. *Паведамленне пра А. Вярцінскага (дзеці самастойна чытаюць біяграфію аўтара).*

*2. Знаёмства з вершам А.Вярцінскага “Рэквіем па кожным чацвертым”*

-Ці ведаеце вы, што такое рэквіем?

(Адказы вучняў)

-Давайце адгарнём старонку слоўніка і прачытаем азначэнне слова”рэквіем”

(Вучні зачытваюць)

Вывад: Сёння мы будзем знаёміцца з літаратурным творам, які прысвечаны памяці загінуўшых.

Чытаецца верш.

Слоўнікавая работа.

Тлумачэнне слоў.

* Якія пачуцці ўзніклі ў вас пры чытанні твора? Чым ён вас уразіў?

 – Які настрой верша? Якія радкі, на вашу думку, надаюць твору моцнае трагедыйнае гучанне? *(Як і ва ўсіх творах пра Вялікую Айчынную вайну, прысутнічае смутак, горыч, трагедыя).*

-Што вы ўбачылі? Што пачулі? Што адчулі?

-Давайце з вамі зачытаем эпіграф у творы.

-Якую ролю адыгрывае эпіграф у творы?

-Давйце прачытаем заключную частку твора.

- Якія пачуцці выклікала ў вас заключная частка”Эпілог”, пададзеная ў форме ўрока?

Мы з вамі заўважылылі, што кожная частка мае вядучы матыў, які ўзмацнякцца балючымі звесткамі. Для гэтага пісьменнік выкарыстоўвае сродкі мастацкай выразнасці, каб стварыць своеасаблівы малюнак верша.

- Якія словы паўтараюцца ва ўступе? (“Вы бачылі лес, дзе прагал скразны?”)

 -Дзе яны знаходзяцца? (У пачатку радка). Гэты мастацкі сродак выразнасці называецца анафара.

-Давайце паспрабуем даць тлумачэнне паняццю “анафара”, як вы яго зразумелі?

- Якія словы паўтараюцца ў 1 частцы? (“Кожны чацвёрты”)

-Дзе яны знаходзяцца? ( У канцы страфы).

 -Давайце паспрабуем даць тлумачэнне паняццю “эпіфара”.

 АНАФАРА – паўтарэнне аднолькавых гукаў, слоў ці словазлучэнняў у пачатку страфы або вершаванага радка.

ЭПІФАРА - паўтарэнне аднолькавых гукаў, слоў ці словазлучэнняў у канцы страфы або вершаванага радка.

-Мы можам сказаць, што гэты твор сапраўды напісаны ў жанры рэквіем?

-Давайце перачытаем эпілог “Урок спражэння”.

Адкажыце на пытанне: ”Чаму аўтар пераносіць нас у сучасную школу на ўрок спражэння? Каб найбольш поўна адказаць на гэтае пытанне, звярніцеся зноў да эпіграфа.”

(Пакаленне, якое не ведае вайны, не павінна забывацца на яе ўрокі.)

– Якія пачуцці абудзіў у вас гэты твор, якія думкі выклікаў? Што хацеў данесці да нас вершам А.Вярцінскі?

Настаўнік: (зачытвае радкі з верша,якія запісаныя на дошцы)

“Зямля мая бой прымала

Ад стара і да мала,

Ад стогадовага Талаша

Да Казея –малыша”

-Як вы разумееце словы паэта?

-Хто такія Талаш і Казей?

(Паведамленні вучняў)

*2.2. Праца з тэкстам.*

Вучні па чарзе чытаюць твор услых, а пасля выконваюць заданне: даюць назву кожнай частцы (праца ў парах). Давайце дадзім гэтым часткам назву:

*Прыкладны план*

Уступ. *«Сляды ваеннай навалы».*

Частка першая. *«Нам вас не стае».*

Частка другая. *«Раны на целе Беларусі».*

Частка трэцяя. *«Прыблізны рахунак».*

Эпілог. *«Памяць сэрца».*

Такім чынам, у творы кожная частка мае свой вядучы матыў, які ўзмацняецца балючымі і хвалюючымі звесткамі.

**Фізкультхвілінка.**

***ІІІ. Кантрольна-карэкцыйны этап.***

 *3.1. Праслухоўванне запісу песні на верш А.Вярцінскага “Два полі”* *(музыка кампазітара* Эдуарда Ханка*)*

- Зараз я хачу, каб вы паслухалі запіс песні на верш “Два полі”, які таксма напісаў А. Вярцінскі.

– Кампазітар Эдуард Ханок стварыў мелодыю, якая выразна перадае цяжкасць таго часу. Давайце паслухаем запіс песні «Два полі» ў выкананні групы «Сябры».

– Ці ўдалося артыстам сваім голасам перадаць настрой верша? (*Акапэльнае гучанне песні дазваляе пранікнуць у душу чалавека, а паніжэнне і навышэнне тэмбру голасу дазваляе адчуць трывожныя ноткі яшчэ больш.)*

*3.2 Зварот да мемарыяльнага помніку загінуўшым у 1941-1945гг. Аднавяскоўцам (вёска Арачанцы).*

Звярніце ўвагу на слайд.

Аўтар скульптурнай кампазіцыі-дацэнт кафедры скульптуры Беларускай дзяржаўнай акадэміі Мастацтваў Логвін Сяргей Анатольевіч. Кампазіцыя атрымала высокую ацэнку атэстацыйнай камісіі Саюза мастакоў Рэспублікі Беларусь.

* Як суадносіцца гэты мемарыял з нашым творам? Ці ёсць у іх агульная ідэя?
* Што паказана на мануменце?
* У якім творы мы сустракаліся з вобразам дрэва? Узгадайце, што сімвалізуе дрэва? (*Дрэва – сімвал жыцця, міру, багацця нашага краю)*

Ідэя скульптуры-гэта тры фігуры: сын, які вярнуўся з фронту, маці і дачка. У цэнтры кампазіцыі-спаленае дрэва, якое сімвалізуе тое, што ў Беларусі загінуў кожны чацвёрты жыхар.

– У беларускай літаратуры ёсць шмат твораў і кніг, прысвечаных Вялікай Айчыннай вайне, салдатам-героям. Паэты, пісьменнікі, якія самі змагаліся з ворагам, якія на ўласныя вочы бачылі ўсе жахі вайны не маглі маўчаць. АнатольВярцінскі зазначаў: “…Мы, жывыя сведкі вайны, не маем маральнага права маўчаць”.

- А якія вы ведаеце мемарыяльныя комплексы, прысвечаныя Вялікай Айчыннай вайне**?**

 (Брэсцкая крэпасць, Манумент “Воін і сцяг”, Курган славы ў гонар 4 франтоў, плошча Перамогі г.Мінска, Стэла “Мінск – горад-герой” (побач музей Вялікай Айчыннай вайны), Хатынь Іосіф Камінскі “Непакораны чалавек”, Мемарыяльны комплекс “Загінуўшых чакаюць вечна”, частка комплекса скульптуры “Удовы”, Скульптар: Мікалай Кандрацьеў, Архітэктары: Вольга Ладыгіна і Станіслаў Федчанка і інш.)

**IV. Падвядзенне вынікаў ўрока, каменціраванне адзнак.**

**V. Дамашняе заданне (рознаўзроўневае).**

Навучыцца выразна чытаць верш.

Напісаць міні-сачыненне на адну з тэм:

“Памяць вечная тым, хто загінуў”,

“Ля помніку воіну-вызваліцелю”,

“Вайна і сённяшні дзень”.

**VI. Рэфлексія.**

**–** Спадзяюся, што наша сённяшняя размова пакінула свой адбітак у вашых сэрцах. Прапаную вам скласці сінквейн да слова вайна і да слова мір *(тыя, хто рабіў асацыяцыі да слова “вайна”, робяць сінквейн да слова “мір”)*

*Складанне сінквейна*

Вайна.

Дадаць два прыметнікі.

Дадаць тры дзеясловы.

Скласці выраз з чатырох слоў.

Падагульніць адным словам.

Вайна

Бязлітасная, смяротная.

Нішчыць, руйнуе, забівае.

Бязлітасная вайна зруйнавала мары.

Боль

– Ці дасягнулі мы мэт, пастаўленых у пачатку ўрока?

*Завершы фразу:*

– “Цікавым было на ўроку…”